
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1568 

16 Ιουνίου 2014 


ΑΠΟΦΑΣΕΙ Σ 

Αριθμ. 51966 

Καθορισμός του είδους, του αντικειμένου και της διάρκειας 
εκπαίδευσης των υπαλλήλων, των αναφερομένων στο 
άρθρο 81 του Ν. 4172/2013, που μετατάχθηκαν στους κλά¬ 
δους ΔΕ Προσωπικού Εξωτερικής Φρούρησης των Κα¬ 
ταστημάτων Κράτησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ - 
ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α) του άρθρου 81 παρ. 1 του Ν. 4172/2013 (ΦΕΚ Α' 167) 
«Φορολογία εισοδήματος, επείγοντα μέτρα εφαρμογής του 
Ν. 4046/2012, του Ν. 4093/2012 και του Ν. 4127/2013 και άλλες 
διατάξεις», 

β) των άρθρων 48, 49, 50 και 51 του Ν. 2721/1999 
(ΦΕΚ Α' 112) «Τροποποίηση και αντικατάσταση διατάξεων 
των νόμων 1756/1988 (ΦΕΚ 35Α'), 1729/1987 (ΦΕΚ 144Α'), του 
Ποινικού Κώδικα, του Κώδικα Ποινικής Δικονομίας, του Κώ¬ 
δικα Πολιτικής Δικονομίας και άλλες διατάξεις», όπως τρο¬ 
ποποιήθηκαν από τις διατάξεις των άρθρων 1,2, 3 και 4 του 
Ν. 3388/2005 (ΦΕΚ Α' 225) «Θέματα εξωτερικών φρουρών 
και άλλες διατάξεις», 

γ) του άρθρου 21 του Ν. 4024/2011 (ΦΕΚ 226 Α'), 
δ) του Π.Δ/τος 215/12-10-2006 (ΦΕΚ Α' 217) «Κανονισμός 
Οργάνωσης και Λειτουργίας της Υπηρεσίας Εξωτερικής 
Φρούρησης Καταστημάτων Κράτησης» και 
ε) του Π.Δ/τος 36/2000 (ΦΕΚ Α' 29) «Οργανισμός Υπουρ¬ 
γείου Δικαιοσύνης», 
ζ) του άρθρου 22 του Ν. 2362/1995, 
η) του Π.Δ. 113/2010 (Α' 194), 

θ) του αρ. 90 που κυρώθηκε με το άρθρο πρώτο του Π.Δ. 
63/2005 (Α' 98). 

2. Την αριθμ. 35575/16-4-2014 (ΦΕΚ Γ' 508) απόφαση του 
Υπουργού Δικαιοσύνης, Διαφάνειας και Ανθρωπίνων Δικαιωμά¬ 
των, με την οποία μετατάσσονται πρώην δημοτικοί αστυνομικοί 
στους κλάδους ΔΕ Προσωπικού Εξωτερικής Φρούρησης των 
Καταστημάτων Κράτησης, όπως αυτή συμπληρώθηκε με την 
αριθμ. 25936/25-3-2014 (ΦΕΚ Γ' 540) όμοια. 

3. Την αριθμ. Υ48/9-7-2012 (ΦΕΚ 2105/Β') απόφαση του 
Πρωθυπουργού «Καθορισμός αρμοδιοτήτων του Αναπλη¬ 
ρωτή Υπουργού Οικονομικών Χρήστου Σταϊκούρα». 

4. Την ανάγκη για την άμεση εκπαίδευση των υπαλλήλων 
που μετατάχθηκαν με την αριθμ. 35575/16.4.2014 (ΦΕΚ Γ' 508) 


απόφαση του Υπουργού Δικαιοσύνης, Διαφάνειας και Ανθρω¬ 
πίνων Δικαιωμάτων, όπως αυτή συμπληρώθηκε με την αριθμ. 
25936/25-3-2014 (ΦΕΚ Γ' 540) όμοια. 

5. Το γεγονός ότι από τις διατάξεις της παρούσας προκα- 
λείται συνολική δαπάνη ύψους εκατόν τριάντα πέντε χιλιάδων 
τετρακοσίων ευρώ (135.400,00) € που βαρύνει τον προϋπολογι¬ 
σμό του Υπουργείου Δικαιοσύνης, Διαφάνειας και Ανθρωπίνων 
Δικαιωμάτων του έτους 2014 και ειδικότερα αναλύεται, ως εξής: 

α) δαπάνη ογδόντα χιλιάδων τετρακοσίων ευρώ 
(80.400,00)€ η οποία θα βαρύνει τους ΚΑΕ 1411: 36.000,00 
€, ΚΑΕ 0517:29.400,00 € του Φορέα 17-310 και ΚΑΕ 0515: 
15.000,00€ του Φορέα 17-110 του προϋπολογισμού του έτους 
2014 του Υπουργείου Δικαιοσύνης, Διαφάνειας και Ανθρω¬ 
πίνων Δικαιωμάτων και 

β) δαπάνη πενήντα πέντε χιλιάδων ευρώ (55.000), η οποία 
θα βαρύνει τους ΚΑΕ 1972: 21.000,00 €, 1512:13.000,00 €, 0831: 
1.000,00 €, 0832:4.000,00 €, 0869:5.000,00 €, 1111:6.000,00 €, 0875: 
5.000,00 € του Ειδικού Φορέα 43-110 του προϋπολογισμού του 
Υπουργείου Δημόσιας Τάξης και Προστασίας του Πολίτη του 
έτους 2014 δια μεταφοράς ισόποσων πιστώσεων από το Υπουρ¬ 
γείο Δικαιοσύνης, Διαφάνειας και Ανθρωπίνων Δικαιωμάτων. 

6. Τα αριθμ. 11927/03-06-2014 και 11928/03-06-2014 έγγρα¬ 
φα της Δ/νσης Οικονομικών του Υπ. Δικαιοσύνης, Διαφάνει¬ 
ας και Ανθρωπίνων Δικαιωμάτων προς το Γ ενικό Λογιστήριο 
του Κράτους με θέμα τη μεταφορά πιστώσεων. 

7. Τις αριθμ. 35668/27-05-2014 και 100021/02-01-2014 (υπό 
ΑΔΑ: ΒΙΨΕΩ-ΗΙ7) Αποφάσεις του Υπουργού Δικαιοσύνης, 
Διαφάνειας και Ανθρωπίνων Δικαιωμάτων με θέμα δέσμευ¬ 
ση πίστωσης. 

8. Το αριθμ. 6025/5/7-β/04-06-2014 έγγραφο της Δ/νσης 
Οικονομικών /Α.Ε.Α., αποφασίζουμε: 

Καθορίζουμε το είδος, το αντικείμενο και τη διάρκεια εκ¬ 
παίδευσης των υπαλλήλων, των αναφερομένων στο άρθρο 
81 του Ν. 4172/2013, που μετατάχθηκαν στους κλάδους ΔΕ 
Προσωπικού Εξωτερικής Φρούρησης των Καταστημάτων 
Κράτησης, εφεξής εκπαιδευόμενοι, ως ακολούθως: 

Κεφάλαιο Α' 

ΣΧΟΛΗ ΕΚΠΑΙΔΕΥΣΗΣ 
ΠΡΟΣΩΠΙΚΟΥ ΕΞΩΤΕΡΙΚΗΣ ΦΡΟΥΡΗΣΗΣ 
Άρθρο 1 

1. Οι εκπαιδευόμενοι θα εκπαιδευτούν στη Σχολή Εκπαί¬ 
δευσης Προσωπικού Εξωτερικής Φρούρησης, εφεξής Σχο¬ 
λή, που θα διενεργηθεί στις εγκαταστάσεις της Ελληνικής 
Αστυνομίας, με έδρα την Κομοτηνή, στις οποίες μπορεί 
να εξασφαλιστεί η εκπαίδευση καθώς και η διαμονή και 
διατροφή των εκπαιδευομένων. 

2. Ο Διευθυντής της Σχολής, με τον Αναπληρωτή του, 
οι δύο (2) βοηθοί, οι πέντε (5) υπεύθυνοι διμοιρίας, θα ορι- 

στούν με απόφαση του Υπουργού Δικαιοσύνης, Διαφάνειας 
και Ανθρωπίνων Δικαιωμάτων και θα έχουν τη φροντίδα 
για τη λειτουργία της Σχολής και τον έλεγχο της πιστής 
εφαρμογής της απόφασης αυτής. 

Κεφάλαιο Β' 

ΕΚΠΑΙΔΕΥΣΗ 
Άρθρο 2 
Εκπαίδευση 

1. Η Εκπαίδευση έχει ως σκοπό την επαγγελματική κατάρ¬ 
τιση και ανάπτυξη των ψυχικών, πνευματικών και σωματικών 
ικανοτήτων των εκπαιδευομένων του κλάδου ΔΕ Προσω¬ 
πικού Εξωτερικής Φρούρησης Καταστημάτων Κράτησης 
που θα τους καταστήσει ικανούς να ανταποκριθούν στα 
καθήκοντα του κλάδου. 

2. Το πρόγραμμα βασικής εκπαίδευσης υλοποιείται στη Σχολή 
Προσωπικού Εξωτερικής Φρούρησης και στις εγκαταστάσεις 
της Ελληνικής Αστυνομίας με έδρα την Κομοτηνή που διαθέ¬ 
τουν τους απαραίτητους χώρους τόσο για την εκπαίδευση όσο 
και για τη διαμονή και διατροφή των εκπαιδευομένων. 

3. Η γραμματειακή και διαχειριστική υποστήριξη της εκ¬ 
παίδευσης καλύπτεται από την αναφερόμενη στην παρ. 2 
του άρθρου 1. 

4. Έργο των αναφερομένων στην παρ. 2 του άρθρου 1 είναι 
η οργάνωση και ο συντονισμός των διαδικασιών υλοποίησης 
του προγράμματος βασικής εκπαίδευσης. 

Οι ανωτέρω αναφερόμενοι έχουν και τις εξής αρμοδιό¬ 
τητες: 

α) Το σχεδίασμά, την οργάνωση και την υλοποίηση ειδικού 
προγράμματος βασικής εκπαίδευσης που θα εξασφαλίσει 
στους εκπαιδευόμενους, την ειδική επαγγελματική κατάρτι¬ 
ση που είναι αναγκαία για να ανταποκριθούν στα καθήκοντα 
του κλάδου ΔΕ Προσωπικού Εξωτερικής Φρούρησης Κατα¬ 
στημάτων Κράτησης και να εκπληρώσουν την αποστολή 
τους στα Καταστήματα Κράτησης. 

β) Τον επιτελικό συντονισμό της εκπαίδευσης και της 
διοίκησης των εκπαιδευομένων στη Σχολή. 

γ) Τη συνεχή και αδιάκοπη εποπτεία των εκπαιδευομένων, 
καθ’ όλη τη διάρκεια της εκπαίδευσης, σε 24ωρη βάση, ως 
προς την τήρηση των κανόνων τάξης και πειθαρχίας εντός 
των χώρων εκπαίδευσης καθώς και των κανόνων υγιεινής. 

δ) Τη μέριμνα για την προπαρασκευή, οργάνωση και κα¬ 
νονική διεξαγωγή των εξετάσεων. 

ε) Την αντιμετώπιση των προβλημάτων και κάθε θέματος 
που τυχόν θα προκύψει κατά το χρόνο λειτουργίας της Σχολής. 

θ) Την υποβολή προτάσεων και στοιχείων για βελτιώσεις 
του προγράμματος εκπαίδευσης. 

5. Οι αρμοδιότητες των παραπάνω μελών καθορίζονται 
με απόφαση του Διευθυντή της Σχολής. 

Άρθρο 3 

Όροι παρακολούθησης 

1. Απαραίτητη προϋπόθεση για την συμμετοχή στην Εκπαί¬ 
δευση αποτελούν οι επιτυχείς ψυχοτεχνικές και υγειονομικές 
εξετάσεις από τις Επιτροπές της Ελληνικής Αστυνομίας, με 
έδρα την Αθήνα, που θα συγκροτηθούν με απόφαση του 
Υπουργού Δικαιοσύνης, Διαφάνειας και Ανθρωπίνων Δικαι¬ 
ωμάτων, βάσει του άρθρου 49 παρ. 5 του Ν. 2721/1999. 

2. Η Διεύθυνση Αστυνομικού Προσωπικού και Εσωτερι¬ 
κών Λειτουργιών του Επιτελείου της Ελληνικής Αστυνομί¬ 
ας, αποστέλλει στη Διεύθυνση Ανθρωπίνου Δυναμικού και 
Διοικητικής Υποστήριξης κατάσταση εξετασθέντων που 
κρίθηκαν ικανοί από τις αρμόδιες Υγειονομικές και Ψυχο¬ 
τεχνικές επιτροπές της Ελληνικής Αστυνομίας, σύμφωνα με 
τα οριζόμενα στο Π.Δ. 11/2014. 

3. Οι υπάλληλοι που έχουν εξετασθεί από τις ψυχοτεχνι¬ 
κές και υγειονομικές Επιτροπές της Ελληνικής Αστυνομίας, 
στο πλαίσιο της διαδικασίας της κινητικότητας, δεν θα 
επανεξετασθούν. 


4. Η παρακολούθηση του προγράμματος είναι υποχρεωτική. 

5. Οι εκπαιδευόμενοι που καλούνται για εκπαίδευση πα¬ 
ρουσιάζονται στη Σχολή Προσωπικού Εξωτερικής Φρούρη¬ 
σης την καθορισθείσα ημερομηνία και φέρουν μαζί τους 
εκτός από τα προσωπικά τους είδη, δύο αθλητικές φόρμες, 
χρώματος σκούρο μπλε ή γκρι ή μαύρου, αθλητικά παπού¬ 
τσια, δύο πετσέτες μπάνιου, δύο προσόψια, δύο μαξιλαρο¬ 
θήκες λευκού χρώματος, δύο ζευγάρια σεντόνια λευκού 
χρώματος και μία κουβέρτα, καθώς και δύο πρόσφατες 
φωτογραφίες (ταυτότητας). 

6. Η Εκπαίδευση έχει διάρκεια τριών (3) εβδομάδων ή δέκα 
οκτώ (18) ημερών, συμπεριλαμβανομένου και του χρόνου 
εξετάσεων. 

7. Ημέρες διδασκαλίας ορίζονται οι ημέρες της εβδομά¬ 
δας, από Δευτέρα μέχρι και Σάββατο. Οι ώρες διδασκαλίας 
της κάθε ημέρας θα οριστούν με απόφαση της Ομάδας 
Εργασίας σε συνεργασία με τους εκπαιδευτές της Σχολής. 

8. Εφόσον οι ανάγκες της εκπαίδευσης το επιβάλουν, δύνα- 
ται με απόφαση του Διευθυντή της Σχολής, να προστεθούν 
ώρες διδασκαλίας και τις απογευματινές ώρες ή να αντικα- 
τασταθούν ορισμένες ημέρες και ώρες διδασκαλίας, προκει- 
μένου να παρασχεθεί η δυνατότητα στους εκπαιδευόμενους 
να παρακολουθήσουν διαλέξεις γενικότερου ενδιαφέροντος. 

9. Χορήγηση αδειών, εκτός της Κυριακής, κατά τη διάρκεια 
της φοίτησης δεν επιτρέπεται. Σε εξαιρετικές περιπτώσεις 
δύναται, με έγκριση του Διευθυντή της Σχολής, να χορηγη¬ 
θεί ολιγόωρη άδεια απουσίας. 

Σε περίπτωση ασθένειας, ο εκπαιδευόμενος υποχρεούται 
να ενημερώσει άμεσα τον υπεύθυνο της διμοιρίας του ο 
οποίος και μεριμνά για την ιατρική του εξέταση. Οι άδειες 
ασθένειας και οι ολιγοήμερες και ολιγόωρες άδειες απουσί¬ 
ας, καταχωρούνται σε ειδικό βιβλίο της γραμματείας και σε 
καμιά περίπτωση δεν είναι δυνατόν να υπερβούν, συνολικά, 
τις δέκα (10) ώρες καθ’ όλο το διάστημα της παρακολού¬ 
θησης της Εκπαίδευσης. 

10. Οι εκπαιδευόμενοι κάθε τμήματος, ανάλογα με τον 
αριθμό τους, χωρίζονται για τα θεωρητικά μαθήματα, σε επί 
μέρους τμήματα και για τα πρακτικά σε ομάδες. 

11. Για τις ανάγκες της εκπαίδευσης θα συγκροτηθούν 
πέντε (5) διμοιρίες, που θα εποπτεύονται από αντίστοιχους 
διμοιρίτες. 

12. Η ακριβής ημερομηνία παρουσίασης των εκπαιδευομέ- 
νων στη Σχολή Εκπαίδευσης και έναρξης της Εκπαίδευσης, 
καθορίζονται με αποφάσεις του Διευθυντή της Σχολής. Με 
όμοια απόφαση ορίζονται οι εκπαιδευόμενοι που συγκρο¬ 
τούν την κάθε διμοιρία και ο υπεύθυνος της διμοιρίας, από 
μονίμους υπαλλήλους της Υπηρεσίας Εξωτερικής Φρούρη¬ 
σης. Οι υπεύθυνοι της διμοιρίας συμμετέχουν στην προβλε- 
πόμενη στα άρθρα 1 και 2 Ομάδα Εργασίας. 

13. Οι εκπαιδευόμενοι, κατά τις ημέρες εκπαίδευσης στη Σχο¬ 
λή, διαμένουν και σιτίζονται εντός της Σχολής, συμπεριλαμβα- 
νομένης και της Κυριακής για όσους παραμένουν στη Σχολή. 

14. Το πρόγραμμα της εκπαίδευσης θα καταρτίζεται από 
το Διευθυντή της Σχολής. 

Άρθρο 4 

Διακοπή εκπαίδευσης 

1. Η Εκπαίδευση διακόπτεται στις περιπτώσεις: 

α) Παραίτησης από την Υπηρεσία. Η αίτηση παραίτησης, 
γίνεται δεκτή όπως προβλέπεται από τις κείμενες διατάξεις. 

β) Σωματικής ανικανότητας, η οποία ανέκυψε μετά την 
έναρξη της εκπαίδευσης. 

γ) Δικαιολογημένης απουσίας από τα μαθήματα ή τις 
ασκήσεις πέραν των δέκα (10) ωρών, κατά τη διάρκεια της 
εκπαίδευσης. 

δ) Αυθαίρετης απουσίας πέραν των πέντε (5) ωρών, κατά τη 
διάρκεια της εκπαίδευσης, για την οποία θα κινηθεί η αντίστοι¬ 
χη πειθαρχική διαδικασία σύμφωνα με τις κείμενες διατάξεις. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20989 


ε) Αδικαιολόγητης μη προσέλευσης στις τελικές εξετάσεις. 

στ) Λόγω ανάρμοστης συμπεριφοράς και συμπεριφοράς 
εν γένει, που φανερώνει ακαταλληλότητα του εκπαιδευ- 
ομένου για την άσκηση των καθηκόντων του κλάδου. Για 
την διακοπή της εκπαίδευσης, στην περίπτωση αυτή, με 
αιτιολογημένη πρόταση του Διευθυντή της Σχολής ξεκινά 
η προβλεπόμενη πειθαρχική διαδικασία. 

2. Σε περίπτωση μη παρουσίασης στη Σχολή μέσα στην οριζό¬ 
μενη προθεσμία, εκτός αν η καθυστέρηση οφείλεται σε ανώτερη 
βία, γεγονός το οποίο είναι υποχρεωμένος ο ενδιαφερόμενος να 
αποδείξει, ο εκπαιδευόμενος θεωρείται αδικαιολογήτους απών 
και ελέγχεται πειθαρχικά. Ως ανωτέρα βία, για την περίπτωση 
αυτή θεωρείται ιδίως η βαριά ασθένεια, περιστατικά που πρέπει 
να αποδεικνύονται με έγγραφα Δημόσιου Νοσοκομείου ή άλλης 
Δημόσιας Αρχής. Η απουσία του εκπαιδευόμενου στις περιπτώ¬ 
σεις αυτές δεν πρέπει να υπερβαίνει τις δύο (2) ημέρες. 

3. Γ ια τις ανωτέρω περιπτώσεις δικαιολογημένης διακοπής 
της εκπαίδευσης οι εκπαιδευόμενοι επανεκπαιδεύονται. 

Άρθρο 5 

Διδασκόμενα μαθήματα 

Κατά την Εκπαίδευσης, διδάσκονται τα παρακάτω μα¬ 
θήματα: 

Α) Μαθήματα με βαθμό 

1. Σωφρονιστικός Κώδικας: Γενικές αρχές. Διάκριση και 
διαχωρισμός των κρατουμένων. Διάκριση καταστημάτων 
κράτησης. Όροι διαβίωσης κρατουμένων. Επικοινωνία με 
το ευρύτερο κοινωνικό περιβάλλον. Μέτρα για την εύρυθμη 
λειτουργία του Καταστήματος. Μεταγωγή κρατουμένων. Δι¬ 
εθνής Σύμβαση μεταφοράς κρατουμένων. Μεταχείριση ανη¬ 
λίκων. Συμβούλια Φυλακής. Καθήκοντα προσωπικού. 

2. Ασφάλεια και λειτουργία των Καταστημάτων Κράτησης - 
Κανονισμός Λειτουργίας Υπηρεσίας Εξωτερικής Φρούρησης Κα¬ 
ταστημάτων Κράτησης: Νομοθεσία. Καθήκοντα και υποχρεώσεις 
του προσωπικού εξωτερικής φρούρησης για την ασφαλή φύλαξη 
των Καταστημάτων Κράτησης. Χώροι ευθύνης. Περιπολίες.Έφο- 
δοι. Χρήση επιτρεπόμενων μέσων εξαναγκασμού και άμυνας. 
Οργάνωση και πρακτική αντιμετώπιση θεμάτων ασφάλειας, έρευ¬ 
νας, ελέγχου, εφόδων, επισκεπτηρίων, στάσεων, εξεγέρσεων και 
άλλων έκτακτων περιστατικών καθώς και ανάπτυξη δεξιοτήτων 
παρατήρησης, επικοινωνίας ανθρωπίνων σχέσεων. Μεταγωγές 
κρατουμένων στα δικαστήρια, τις ανακριτικές αρχές, σε εκτέλεση 
άδειας κλπ. Φύλαξη κρατουμένων σε νοσηλευτικά ιδρύματα. 

3. Ναρκωτικές ουσίες: Γενικές έννοιες. Ορισμοί Διάκριση 
των ναρκωτικών. Ναρκωτικά και Α1ϋ3. Τρόποι διακίνησης και 
εμπορίας ναρκωτικών. Ο τοξικομανής εγκληματίας - κρατού¬ 
μενος. Εγκλήματα που διαπράττει εντός και εκτός φυλακής. 

Η ύλη στα παραπάνω μαθήματα περιορίζεται στα βασικά 
στοιχεία. 

4. Αυτοάμυνα: Σωματική αγωγή. Μέσα άσκησης ελέγχου και 
κλιμάκωσής τους. Ανάπτυξη μέσων άσκησης ελέγχου. Τακτική 
τοποθέτησης απέναντι στους ύποπτους και τεχνική ορθής γω¬ 
νίας στους ελέγχου. Χρήση βραχείας ράβδου. Χρησιμοποίηση 
χειροπεδών. Τρόπος ενέργειας σωματικής έρευνας. Τεχνικές 
άμυνας - συλλήψεις επικίνδυνων κρατουμένων. Λαβές συνοδεί¬ 
ας. Αποκρούσεις χτυπημάτων με χέρια, πόδια κλπ. 

5. Αυτοπροστασία: Σκοπός του μαθήματος. Ψυχοδιανοητική 
προστασία των υπαλλήλων. Κατάσταση ετοιμότητας, ψυχο¬ 
λογικής πίεσης, αντιμετώπιση.Έλεγχος υπόπτων, παρακολού¬ 
θηση συμπεριφοράς.Έλεγχος εσωτερικών χώρων. Συμπλοκές. 
Βασικές και εξειδικευμένες μέθοδοι αντιμετώπισης. 

6. Χρήση όπλων: Η εκπαίδευση στην Οπλοτεχνική και Σκο¬ 
ποβολή είναι θεωρητική και πρακτική και περιλαμβάνει τη 
λύση, αρμολόγηση και λειτουργία του χρησιμοποιούμενου 
οπλισμού, την εξάσκηση στη σκοποβολή και τον τρόπο χει¬ 
ρισμού και χρήσης των όπλων, καθώς και τις προϋποθέσεις 
νόμιμης οπλοκατοχής, οπλοφορίας και χρήσης τους. 


7. Χρήση χημικών: Είδη και χρήση χημικών ουσιών. 

8. Βασικά στοιχεία Πληροφοριών - Ερευνών - Ομηριών σε θέ¬ 
ματα διασφάλισης Δημόσιας Τάξης και Ασφάλειας: Γενικά. Διά¬ 
κριση πληροφοριών. Αυτοσχέδιοι εκρηκτικοί μηχανισμοί Γ ενικά. 
Επισήμανση. Αντιμετώπιση αυτοσχέδιων εκρηκτικών μηχανισμών. 
Έρευνες: Γ ενικά. Σωματική έρευνα. Τεχνική της σωματικής έρευ¬ 
νας. Έρευνες χώρων, τεχνική.Έρευνες για ναρκωτικά. Ομηρίες: 
Γ ενικά. Ποιοι κρατούν ομήρους. Η ομηρία ως πρόβλημα. Συμπε¬ 
ριφορά Ψυχολογία. Ειρηνική επίλυση της κρίσης. Επιχειρησιακός 
μηχανισμός. Βία, αντιμετώπιση της κρίσης, χειρισμός και χρήση 
όπλων κατά την εκτέλεση της αποστολής τους. 

Β) Μαθήματα χωρίς βαθμό 

1. Ατομική τακτική εκπαίδευση. 

2. Σωματική Αγωγή. 

Άρθρο 6 

Διδακτικό Προσωπικό 

1. Τα προβλεπόμενα από το προηγούμενο άρθρο μαθήματα 
διδάσκονται στους εκπαιδευόμενους από κατάλληλο διδακτικό 
προσωπικό το οποίο μπορεί να προέρχεται από στελέχη των 
Υπουργείων Δικαιοσύνης, Διαφάνειας και Ανθρωπίνων Δικαιω¬ 
μάτων και Δημόσιας Τάξης και Προστασίας του Πολίτη, όπως 
προταθούν από τις αρμόδιες υπηρεσίες. 

2. Το ανωτέρω προσωπικό, ορίζεται με απόφαση του 
Υπουργού Δικαιοσύνης, Διαφάνειας και Ανθρωπίνων Δικαι¬ 
ωμάτων κατά την έναρξη της Εκπαίδευσης. 

Άρθρο 7 

Καθήκοντα - Υποχρεώσεις Διδακτικού Προσωπικού 

Το διδακτικό προσωπικό της Σχολής Προσωπικού Εξωτε¬ 
ρικής Φρούρησης οφείλει: 

α) Να διδάσκει την ύλη που καθορίζεται με την παρούσα 
απόφαση. 

β) Να χρησιμοποιεί τα οπτικοακουστικά μέσα της Σχο¬ 
λής εφόσον αυτό συντελεί στην καλύτερη ανάπτυξη του 
μαθήματος. 

γ) Να εξασφαλίζει τάξη και πειθαρχία στο διδακτήριο 
κατά την ώρα της διδασκαλίας και για κάθε παρεκτροπή 
να ενημερώνει τον Διευθυντή της Σχολής. 

δ) Να προσέρχεται ανελλιπώς και εγκαίρως για τις παρα¬ 
δόσεις των μαθημάτων, να συμμορφώνεται επακριβώς με 
τις ώρες του προγράμματος εκπαίδευσης, να παρακολουθεί 
συστηματικά την πρόοδο των εκπαιδευομένων και να είναι 
σε θέση να παρέχει στον Διευθυντή της Σχολής ακριβείς 
πληροφορίες για την απόδοση του κάθε εκπαιδευόμενου. 

ε) Να αναγράφει στο βιβλίο ωρών διδασκαλίας το διδα- 
χθέν θέμα και να υπογράφει στην οικεία στήλη. 

στ) Να ειδοποιεί, σε περίπτωση απρόοπτου κωλύματος που 
εμποδίζει την προσέλευση του στη Σχολή για τη διδασκαλία 
του μαθήματος του ή που προκαλεί καθυστέρηση της προσέ¬ 
λευσης του, περί τούτου, έγκαιρα, τον Διευθυντή της Σχολής 
ο οποίος αξιοποιεί κατάλληλα τη διδακτική αυτή ώρα. Οι ώρες 
διδασκαλίας που απωλέσθηκαν αναπληρώνονται, κατά το δυ¬ 
νατόν, σε ημέρες που ορίζονται από τον Διευθυντή της Σχολής. 

Άρθρο 8 

Αξιολόγηση εκπαιδευομένων 
κατά τη διάρκεια της εκπαίδευσης 

Οι εκπαιδευόμενοι κατά τη διάρκεια της εκπαίδευσης 
αξιολογούνται ως εξής: 

1. Με βαθμολόγηση των γνώσεων, κατά τη διάρκεια του 
μαθήματος ή ύστερα από γραπτή δοκιμασία (τεστ) με το 
σύστημα της πολλαπλής επιλογής σε δέκα (10) τουλάχι¬ 
στον ερωτήσεις στα μαθήματα 1- 3 και 8 της παραγράφου 
Α' του άρθρου 5 της παρούσας, στην ύλη των γνωστικών 
αντικειμένων που έχουν διδαχθεί. 

2. Με βαθμολόγηση των δεξιοτήτων τους, κατόπιν πρα¬ 
κτικής δοκιμασίας, στα μαθήματα 4-7 της παραγράφου Α' 
του άρθρου 5 της παρούσας. 

Για τα γνωστικά αυτά αντικείμενα, συνεκτιμάται η επίδοση 
των εκπαιδευόμενων κατά την αντιμετώπιση εικονικών περι¬ 
στατικών, τη συμμετοχή τους σε λοιπές πρακτικές εφαρμο¬ 
γές (λύση- αρμολόγηση όπλων, τεχνικές αυτοάμυνας, εικονι¬ 
κές έρευνες κ.λπ.), τη σκοπευτική ικανότητα, το θάρρος, την 
αποφασιστικότητα, την πρωτοβουλία, την αυτοκυριαρχία, 
τη φυσική αντοχή και την ικανότητα προσαρμογής στις 
πραγματικές συνθήκες της αποστολής. 

3. Ιδιαίτερα λαμβάνονται υπόψη για τη βαθμολογία των 
μαθημάτων η διαγωγή του εκπαιδευόμενου για την οποία 
συνεκτιμάται η πειθαρχία, η ευπρεπής εμφάνιση και η ευ¬ 
συνειδησία του. 

4. Η κλίμακα βαθμολόγησης ορίζεται από 0 - 20. 

5. Η βαθμολογία που προκύπτει από την ανωτέρω αξιολό¬ 
γηση παραδίδεται στον Διευθυντή της Σχολής ή στον ανα¬ 
πληρωτή του πριν από την έναρξη των γραπτών εξετάσεων. 

Άρθρο 9 

Εξετάσεις μετά το πέρας της εκπαίδευσης 

1. Οι εκπαιδευόμενοι μετά την ολοκλήρωση του εκπαιδευ¬ 
τικού προγράμματος υποβάλλονται σε γραπτές εξετάσεις, 
με ανάπτυξη θέματος ή με το σύστημα της πολλαπλής επι¬ 
λογής, ύστερα από συνεννόηση των αρμοδίων διδασκόντων 
και του Διευθυντή της Σχολής, εφ’ όλης της διδαχθείσης 
ύλης των μαθημάτων 1-3 της παραγράφου Α του άρθρου 
5, σε πρακτική άσκηση για τα μαθήματα 4-7 και προφορική 
εξέταση στο μάθημα 8 της ίδιας παραγράφου. 

2. Το πρόγραμμα των εξετάσεων καθορίζεται με απόφαση 
του Διευθυντή της Σχολής. 

3. Οι διδάσκοντες όλων των μαθημάτων οφείλουν, μετά την 
ολοκλήρωση των εξετάσεων να παραδώσουν στο Διευθυντή 
της Σχολής υπογεγραμμένη ονομαστική κατάσταση, στην 
οποία θα αναγράφονται αναλυτικά η γραπτή βαθμολογία ή 
η βαθμολογία προφορικής ή πρακτικής άσκησης καθενός από 
τους εξετασθέντες, καθώς και το εξεταστικό υλικό. 

4.0 Διευθυντής της Σχολής καταρτίζει τελικό Πίνακα Αποτε¬ 
λεσμάτων κατά σειρά Επιτυχίας στους οποίους αναγράφεται το 
ονοματεπώνυμο και το πατρώνυμο του εκπαιδευομένου, τα διδα- 
χθέντα μαθήματα κατά τη διάρκεια της εκπαίδευσης, το βαθμό 
του γραπτού ή προφορικού ή το βαθμό πρακτικής άσκησης και 
το μέσο όρο βαθμολογίας του κάθε μαθήματος και τον τελικό 
βαθμός επίδοσης, ο οποίος αναγράφεται μέχρι χιλιοστού της 
μονάδας και προκύπτει από τη διαίρεση του αθροίσματος του 
μέσου όρου βαθμολογίας των μαθημάτων με τον αριθμό των 
μαθημάτων. Σε περίπτωση ισοβαθμίας η σειρά αναδεικνύεται με 
κλήρωση που γίνεται από τον Διευθυντή της Σχολής ή τον ανα¬ 
πληρωτή του. Γ ια την κλήρωση συντάσσεται σχετικό πρακτικό. 

5. Η βαθμολόγηση των γραπτών και πρακτικών ή προ¬ 
φορικών εξετάσεων γίνεται με ακέραιους αριθμούς, μέχρι 
πρώτου δεκαδικού, από μηδέν (0) μέχρι είκοσι (20). 

6. Αναθεώρηση γραπτών δεν επιτρέπεται. 

7. Εκπαιδευόμενος ο οποίος αδικαιολόγητα δεν συμμετέ¬ 
χει στις τελικές εξετάσεις, ελέγχεται πειθαρχικά. 

Άρθρο 10 


Αποτελέσματα εκπαίδευσης 

1. Επιτυχών θεωρείται ο εκπαιδευόμενος ο οποίος συγκε¬ 
ντρώνει βαθμό τελικής επίδοσης, σε κάθε μάθημα, τη βάση 
βαθμολογίας δέκα (10). 

2. Ανεξεταστέος θεωρείται ο εκπαιδευόμενος ο οποίος 
δεν συγκεντρώνει τη βάση βαθμολογίας δέκα (10) σε δύο 
το πολύ μαθήματα, συγκεντρώνει όμως βαθμολογία ίση με 
το άθροισμα των βάσεων του συνόλου των μαθημάτων. 

Στον ανεξεταστέο δίνεται για μια μόνο φορά η δυνατό¬ 
τητα να επανεξετασθεί από τους ίδιους εκπαιδευτές, στα 
μαθήματα που βαθμολογήθηκε κάτω από τη βάση, σε τόπο 
και χρόνο που ορίζεται από τον Διευθυντή της Σχολής. Ο 
βαθμός της επανεξέτασης, προστίθεται στον πρώτο κάτω 


της βάσης βαθμό και εξάγεται ο μέσος όρος επανεξέτασης. 

3. Αποτυχών θεωρείται: α) ο εκπαιδευόμενος που δε συ¬ 
γκεντρώνει βαθμολογία ίση με το άθροισμα των βάσεων 
του συνόλου των μαθημάτων, β) ο εκπαιδευόμενος που δε 
συγκεντρώνει τη βάση βαθμολογίας δέκα (10) σε τρία ή 
περισσότερα μαθήματα. 

Άρθρο 11 

Βοηθοί του Διευθυντή της Σχολής 

Οι βοηθοί του Διευθυντή της Σχολής υποστηρίζουν τον 
Διευθυντή της Σχολής σε θέματα σχετικά με τη διοίκηση και 
την εκπαίδευση. Ειδικότερα πέραν των αναφερόμενων στην 
παρούσα απόφαση αρμοδιοτήτων έχουν και τις κατωτέρω: 

- Επιβλέπουν και μεριμνούν για την εύρυθμη λειτουργία 
της Εκπαίδευσης, την ακριβή εφαρμογή του προγράμματος 
εκπαίδευσης και παρακολουθούν τη συμπεριφορά και την 
επίδοση των εκπαιδευομένων. 

- Προβαίνουν στην έκδοση των αναγκαίων διαταγών του 
Διευθυντή της Σχολής σχετικά με την εκπαίδευση και επι¬ 
βλέπουν για την εκτέλεσή τους. 

- Ενεργούν επιθεωρήσεις στις αίθουσες διδασκαλίας και 
λοιπούς χώρους των εγκαταστάσεων της Σχολής και βε¬ 
βαιώνονται για την επάρκεια και κανονική λειτουργία τους. 

- Ελέγχουν τα υπηρεσιακά βιβλία της Σχολής. 

Άρθρο 12 

Υπεύθυνος Διμοιρίας 

Ο υπεύθυνος της διμοιρίας τελεί υπό τις άμεσες διαταγές 
του Διευθυντή της Σχολής και είναι υπεύθυνος για τη σω¬ 
στή διοίκηση της διμοιρίας που του ανατίθεται. Ειδικότερα: 

- Επιβλέπει για την άμεση έγερση των εκπαιδευομένων 
της διμοιρίας του, για τη διευθέτηση των κοιτώνων και την 
καθαριότητα τους από τους εκπαιδευόμενους. 

- Συντάσσει τους εκπαιδευόμενους και μεριμνά για τη 
διενέργεια προσκλητηρίου και την έπαρση και υποστολή 
της σημαίας. 

- Παρίσταται και μεριμνά για την απόλυτη τάξη και ευ¬ 
πρέπεια κατά τη διάρκεια του γεύματος και του δείπνου. 

- Μεριμνά σε περιπτώσεις ασθένειας για την ιατρική εξέταση 
των εκπαιδευομένων και σε περίπτωση σοβαρής ασθένειας ή 
σοβαρού ατυχήματος για την εισαγωγή τους σε Νοσοκομείο. 

- Επιμελείται για την κανονική είσοδο και έξοδο των εκ- 
παιδευομένων στις αίθουσες διδασκαλίας και εστιατορίου 
και παρακολουθεί την εν γένει συμπεριφορά τους σε κάθε 
χώρο της Σχολής. 

- Με απόφαση του Διευθυντή της Σχολής ορίζονται Βοηθοί 
Διμοιρίτη εκπαιδευόμενοι που προτείνονται από τον Υπεύθυνο 
Διμοιρίας. Οι βοηθοί διμοιρίτες βοηθούν τους Υπεύθυνους 
Διμοιρίας στα καθήκοντα τους και εκτελούν τις διαταγές τους. 

Το πρόγραμμα εργασίας των Υπεύθυνων Διμοιρίας κα¬ 
ταρτίζεται, ανά εβδομάδα, από τον Διευθυντή της Σχολής 
ή τον αναπληρωτή του, κατά τρόπο που να εξασφαλίζεται 
κατά το χρόνο λειτουργίας της Σχολής Προσωπικού Εξω¬ 
τερικής Φρούρησης, η συνεχής παρουσία όλων των Υπευ¬ 
θύνων Διμοιρίας και η διαμονή ενός εξ' αυτών εντός της 
Σχολής Προσωπικού Εξωτερικής Φρούρησης, ο οποίος θα 
είναι υπεύθυνος για όλες τις διμοιρίες. 

Άρθρο 13 
Έναρξη ισχύος 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2014 

